FORŢELE PENTRU OPERAŢIUNI SPECIALE


1. Operaţiunile speciale

Conceptul operaţiunilor speciale
În cele aproximativ două decenii care au trecut de la colapsul Uniunii Sovietice, conflictele armate şi întrebuinţarea forţei militare au depăşit varietatea de limite convenţionale existente până în acel moment, cea mai mare parte a specialiştilor în domeniu confruntându-se cu natura sistemică şi strategică a acestor transformări ireversibile. Cu toate acestea însă, puţini dintre ei au acordat o atenţie deosebită, cel puţin la fel de importantă, schimbărilor şi transformărilor contextuale, în scopul cercetării şi aprofundării gamei şi caracterului complex al operaţiilor speciale, precum şi al întrebuinţării forţelor pentru operaţii speciale (FOS) în acest tip de acţiuni militare.

Din punct de vedere istoric, "strategiile neortodoxe" nu au constituit un fenomen de noutate, războiul de gherilă fiind pentru mult timp tactica folosită în acţiunile militare neconvenţionale, în relaţie antagonică faţă de formele clasice de luptă ale războiului convenţional. În acest context, termenul "asimetric"/ "neconvenţional" a avut tendinţa de a fi asociat cu grupurile de tip non-stat sau cvasi-stat, în timp ce termenul "regulat"/"convenţional" - cu acţiunile militare desfăşurate de forţele armate profesioniste, permanente, ale guvernelor şi actorilor politici. Totuşi, elementul de noutate şi importanţă pentru operaţiile speciale la sfârşitul secolului XX şi începutul secolului XXI îl reprezintă creşterea extraordinară a activităţilor asimetrice ale forţelor regulate, în scopul asigurării efectelor strategice, folosind stilul neconvenţional
. 

În gândirea militară occidentală de la sfârşitul secolului XX, operaţiile speciale sunt în cea mai mare parte definite în contextul conflictelor militare convenţionale de mare intensitate, direct relaţionate cu experienţa acţiunilor militare importante, interstatale din secolul XX. 

Astfel, Edward Luttwak defineşte operaţiile speciale ca "acţiuni militare independente, pregătite şi conduse numai de anumite forţe care operează în teritoriul inamicului"
. De asemenea, M.R.D. Foat defineşte operaţiile speciale ca: "acţiuni neortodoxe...atacuri de o violenţă neobişnuită, pregătite şi conduse în mod frecvent pe timp de noapte, care provoacă un efect nimicitor asupra inamicului: preferabil asupra obiectivelor de importanţă deosebită pentru acesta".

Totuşi, Maurice Tugwell şi David Charters au observat, în mod corect, că "aceste definiţii sunt insuficiente, deoarece predecesorii lor nu au luat în considerare toate aspectele. De regulă, operaţiile speciale contemporane sunt întreprinse în afara ariei de manifestare a războiului convenţional, în lipsa unui inamic bine definit, frecvent într-un teritoriu ce nu poate fi categorisit ca ostil (cel mult periculos) şi nu întotdeauna acţiunile acestora implică folosirea violenţei armate"
.

Astfel, cercetările ulterioare în acest domeniu au condus către o finalitate remarcabilă, realizându-se probabil cea mai concisă definiţie a operaţiilor speciale care, deşi a fost formulată cu aproximativ trei decenii în urmă, a rămas în mod evident valabilă şi pentru primul deceniu al secolului XXI. În acest sens, specialiştii defineau aceste operaţii ca: "acţiuni de intensitate mică, clandestine, executate sub acoperire sau la vedere şi care în mod frecvent sunt caracterizate printr-un grad ridicat de risc, având un caracter neortodox şi fiind întreprinse pentru realizarea unor obiective politice sau militare, ce intră sub incidenţa politicii externe".

Evoluţia şi transformările conflictelor militare de la începutul secolului XXI au condus la o reformulare a conceptului şi naturii complexe a operaţiilor speciale sub aspect doctrinar. 

Departamentul Apărării al Statelor Unite defineşte operaţiile speciale ca “...operaţii desfăşurate în medii ostile, interzise acţiunilor militare convenţionale sau instabile din punct de vedere politic, în scopul realizării obiectivelor militare, diplomatice, informaţionale şi/sau economice, folosind capacităţi militare pentru care nu există necesitatea întrebuinţării forţelor convenţionale la scară largă”
. 

Tipologia misiunilor FOS

Campaniile de operaţii speciale cu caracter ofensiv pot include operaţii de cercetare specială (strategică), ce includ misiuni în adâncimea dispozitivului inamic, aşa cum au fost acţiunile desfăşurate în Războiul din Golf sau în cadrul operaţiilor COIN
 desfăşurate de FOS franceze în Algeria, de către FOS australiene (Australian SAS) şi americane (Navy Seals) în Vietnam, precum şi operaţiile executate de British SAS în campania din Borneo (1963 - 1966) sau în campania din Dhofar. Totodată, campaniile de operaţii speciale având caracter defensiv includ întrebuinţarea FOS în adâncimea dispozitivului inamic, în scopul dezorganizării sistemelor C4I
 şi al hărţuirii forţelor adverse, pe timpul retragerii din contact a forţelor proprii.

După mediul de instruire şi al apartenenţei, deosebim următoarele categorii: 

• forţe aeriene de operaţii speciale;

• forţe terestre pentru operaţii speciale; 

• forţe navale de operaţii speciale. 

În cadrul forţelor terestre, după natura misiunilor în care sunt întrebuinţate, există următoarele categorii: 

• forţe de cercetare; 

• forţe de cercetare-diversiune; 

• forţe pentru operaţii psihologice (PSYOP); 

• forţe specializate de căutare-salvare; 

• forţe antiteroriste şi antidrog. 
Rolul forţelor speciale este diversificat şi poartă amprenta scopului preconizat pentru ele. În concepţia specialiştilor străini, rolul forţelor speciale este în continuă creştere. Forţele speciale sunt utilizate în timp de pace, tensiune (criză), pe timpul conflictului (război), şi în perioada postconflictuală (după război). 

Rolul forţelor speciale este de a executa un spionaj total la pace (la toate categoriile de forţe, ale tuturor ţărilor cu elemente constituite). 


Principiile acţiunilor forţelor operaţiunilor speciale  

Astfel se are în vedere principiul descurajării adversarului – care presupune dislocarea oportună în raioane importante, vizate de inamic a unor forţe speciale recunoscute, antrenate şi dotate corespunzător, ce ar necesita eforturi mari în angajarea acestora de către inamic, făcându-l să renunţe la intenţiile sale. Descurajarea potenţialului agresor se realizează, în special pe timp de pace, prin executarea unor acţiuni demonstrative de amploare în care forţele de operaţiuni speciale să facă dovada unui nivel ridicat de pregătire. 

Principiul conspirativităţii – conferă protecţie structurilor de operaţiuni speciale asigurând în acelaşi timp surprinderea inamicului. Pregătirea şi executarea în ascuns a acţiunilor necesită măsuri de protecţie şi siguranţă militară din cele mai eficiente. Acest principiu nu trebuie să excludă consultarea specialiştilor ce se ocupă de pregătirea structurilor de operaţiuni speciale, care cunosc cel mai bine situaţia şi vor fi în măsură să propună cele mai optime variante pentru asigurare a succesului. 

Principiul compensării superiorităţii cantitative prin superioritate calitativă – presupune cunoaşterea exactă a adversarului din punct de vedere al organizării şi înzestrării şi folosirea împotriva acestuia a forţelor speciale înzestrate cu tehnică performantă în măsură să suplinească raportul de efective. Gradul ridicat de pregătire a efectivelor, experienţa în luptă şi calitatea factorului uman vor compensa un raport la prima vedere nefavorabil, ce presupune însă cunoaşterea în cele mai mici amănunte a situaţiei. 

Principiul asigurării concordanţei între importanţa misiunii şi motivaţia personalului participant la îndeplinirea ei – întrebuinţarea forţelor speciale în luptă în momente sau acţiuni ce implică un grad ridicat de risc, iar atingerea scopului propus poate împinge confruntarea până la sacrificiu suprem, astfel încât trebuie precedată de realizarea unei cointeresări materiale şi spirituale de excepţie. Motivaţia joacă un rol important în desfăşurarea acţiunilor militare şi poate fi realizată atât individual, cât şi în mod colectiv, prin mijloace specifice. Războiul a exploatat întotdeauna psihicul uman, dar în acelaşi timp l-a modelat continuu de-a lungul anilor. Astfel se aduce în atenţie elementul motivaţie de care fiecare comandant trebuie să ţină cont. 

Principiul legitimităţii în întrebuinţarea forţelor speciale - trebuie să asigure protejarea juridică a participanţilor la anumite acţiuni ce pot genera atitudini din partea diferitelor organizaţii internaţionale. Asumarea responsabilităţii în exercitarea actului de comandă, pe toate treptele ei ierarhice, trebuie să se exercite astfel încât executanţii acţiunii să vadă în scopul ce urmează a fi îndeplinit un act pe deplin justificat, reprezentând o necesitate obiectivă atât pe timp de pace, cât şi în situaţii de criză. 

Cu foarte puţine excepţii, în legislaţia statelor membre ale Uniunii Europene nu există prevederi explicite privind înfiinţarea şi funcţionarea forţelor cu statut special, aceste documente având caracter secret.
2. Forţe speciale ale unor state membre ale Uniunii Europene

Austria

Cadrul legal

- Instrucţiunea nr. 59 / 2005 a Şefului de Stat Major, privind organizarea şi funcţionarea armatei.
- Jagdkommando este structura specială a forţelor armate austriece. Desfăşoară activităţi complexe de contraterorism, operând în teatrele de luptă unde sunt dislocate trupele regulate ale ţării. Desfăşoară activităţi în misiunile KFOR, ISAF şi Ciad.  

Atribuţii: recunoaştere şi supraveghere; activităţi de comandă; salvare de ostatici şi arestări de terorişti; securitate; contraterorism; evacuare a civililor din zonele de conflict. 

- EKO Cobra este unitatea specială a poliţiei austriece, specializată în acţiuni contrateroriste. Are sarcini care privesc desfăşurarea de acţiuni antiteroriste, protecţia demnitarilor, urmărirea şi arestarea criminalilor periculoşi, intervenţiile în cazuri de luări de ostatici, alte acţiuni transfrontaliere. 

Este formată din circa 200 de persoane, fiind în subordinea directă a Ministrului de interne.
Belgia

Cadrul legal

- Legea privind reorganizarea serviciului de poliţie (1998);
- Legea pentru modificarea statului militarilor (2009)
.
- Grupul de forţe speciale (SFG) este o structură terestră care face parte din armata Belgiei. Are ca principale atribuţii misiunile de recunoaştere şi supraveghere în interiorului teritoriului inamic, desfăşurarea de acţiuni ofensive reduse, capturarea de terorişti sau eliberarea de ostatici, desfăşurarea de acţiuni de sabotaj etc. 

SFG este o unitate specializată, capabilă să acţioneze interconectat cu celelate structuri operaţionale speciale ale forţelor NTAO. 
- Departamentul Unităţi Speciale - contraterorism (DSU) este o structură a poliţiei belgiene, care se află în subordinea Ministrului de interne, fiind înfiinţată în anul 2001 pentru desfăşurarea de acţiuni speciale în interiorul ţării. Controlul activităţii DSU este realizat de Ministerul justiţiei.

Este compus din trei unităţi: intervenţie, observaţie şi tehnică.

- Escadronul de Intervenţii Speciale (SIE) este o componentă a poliţiei belgiene, aflată în subordinea Comandamentului militar supem al ţării. Este specializată pe desfăşurarea de acţiuni contrateroriste şi de apărare militară. 

Este formată din două unităţi: observaţie şi intervenţie. În funcţie de tipul operaţiunilor desfăşurate, acestea sunt controlate de Ministerul justiţiei sau de Ministerul apărării.  
DANEMARCA

Cadrul legal

- Legea nr. 226 / 2003, modificată prin Legea 80 / 2004, privind înfiinţarea Armatei teritoriale 
.
- Corpul „Frogman” este structura specială de elită a Marinei Regale daneze şi se află sub conducerea Corpului operaţional de comandă al marinei daneze.

Principalele atribuţii sunt:

- recunoaştere şi supraveghere;

- intervenţii de asalt asupra navelor inamice;

- contracararea acţiunilor de sabotaj pentru instalaţiile marine.   

O componentă a acestei structuri are atribuţii în domeniul antiterorismului. 


- Corpul de vânători de munte „Jægerkorpset” este structura specială a armatei daneze, având atribuţii similare cu acelea ale forţelor speciale americane şi britanice.

Această structură desfăşoară în ţară şi străinătate operaţiuni convenţionale în cazul în care nu pot fi utilizate structurile militare naţionale. 

- Potrivit prevederilor Legii 80/2004, armata teritorială „Hjemmevaernet” (HJV) este structura specială daneză care are sarcini militare de protecţie a ţării. 

Art. 1, secţ.1 menţionează faptul că HJV are competenţe în toate armele: infanterie, marină, aviaţie. Personalul este angajat pe bază de voluntariat, HJV având un număr de 650 de angajaţi specialişti şi peste 50.000 de voluntari.

Asigură protecţia unităţilor teritoriale ale armatei şi poate desfăşura activităţi similare atunci când situaţia o impune. 

Secţ. 7 prevede că din structura HJV pot face parte atât cetăţeni danezi, cât şi personal de altă cetăţenie, atunci când există circumstanţe speciale şi nu există acorduri contrare cu statele străine ai căror cetăţeni sunt primiţi în structură. 


Teritoriul ţării este împărţit în mai multe zone districtuale, fiecare zonă fiind în responsabilitatea unei formaţiuni a Armatei teritoriale. 

Ministerul apărării are competenţe în a stabili modalitatea de plată a prestaţiilor voluntarilor şi de rambursare către întreprinderi şi instituţii a costurilor legate de participarea angajaţilor la activităţile HJV.

Compania de patrulă (PTL) este una din structurile speciale ale armatei daneze, specializată în acţiuni de supraveghere şi recunoaştere. Se află în subordinea directă a Ministerului apărării. 

Franţa

Cadrul legal

- Code de la defense - partea legislativă, cu modificările ulterioare (2007)
;
- Circulara inter-ministerială din 22.05.2002, consacrată în Actul de planificare şi de securitatea internă din 29 august 2002 (LOPS).
Comandamentul pentru Operaţiuni Speciale (COS) este structura de coordonare şi conducere a celor 4 arme: terestră, navală, aeriană şi jandarmerie. Rolul COS este acela de a dispune imediat de structurile necesare în situaţii urgente.
Brigada de forţe speciale terestre, aflată în subordinea Comandamentului de acţiune al forţelor terestre, a fost creată în anul 2002 şi cuprinde următoarele structuri:

- Regimentul 13 de paraşutişti - „Dragonul”;

- Regimentul 1 de paraşutişti - infanterie marină;

- Regimentul de aviaţie ALAT pentru operaţiuni speciale.

Principalele sarcini ale brigăzii sunt:

- acţiuni de recunoaştere strategice şi/sau speciale;

- acţiuni de comando de adâncime;

- acţiuni împotriva terorismului terestru;

- acţiuni de sprijin aeropurtate;

- acţiuni de protecţie pentru autorităţile civile şi militare aflate în teatrele de război;

- acţiuni de contact şi negociere cu forţele beligerante.

Regimentul de aviaţie ALAT pentru operaţiuni speciale are ca misiune principală sprijinirea activităţilor desfăşurate de forţele militare franceze în orice teatru de acţiune de pe glob.

- Grupul regional de intervenţie (GIR), a fost înfiinţat în anul 2002, fiind conceput pentru a lupta împotriva criminalităţii violente, a traficului şi a economiei subterane, în special în zone sensibile, în cooperare cu structurile poliţiei judiciare sau ale jandarmeriei naţionale. 

Au o structură unică, pentru că fiecare grup include atât ofiţeri de poliţie (sector poliţie, siguranţă publică şi informaţii generale), cât şi jandarmi (secţiunea de cercetare şi departamentul de poliţie), ofiţeri vamali şi funcţionari cu atribuţii în domeniul fiscal şi în domeniul serviciilor sociale. 

GERMANIA

Cadrul legal

- Constituţia Germaniei

Potrivit art. 65 a alin. (1) din Constituţia Germaniei, Ministerul Federal pentru Apărare asigură comanda forţelor armate.
Art. 115 b prevede că, în caz de mobilizare, anunţul de mobilizare şi apărare este dat de Cancelar, care preia şi comanda asupra forţelor armate.
Art. 87 prevede că Guvernul Federal este responsabil pentru structura, componenţa, organizarea şi bugetul forţelor militare. Forţele de apărare pot fi folosite numai în măsura în care legea permite acest lucru în mod explicit. Forţele armate au în caz de apărare misiunea de a proteja obiectivele şi instalaţiile civile, sistemul de transport şi de a interveni în sprijinul acţiunilor de poliţie.
Divizia de operaţiuni speciale a armatei terestre germane cuprinde următoarele structuri:

- grupa montană;

- grupa de paraşutişti;

- grupa de recunoaştere;

- grupa de comando.

Această din urmă structură a fost înfiinţată în anul 1996, pentru a contracara noile ameninţări apărute după încheierea războiului rece. A desfăşurat acţiuni specifice în Kosovo şi este implicată în războiul contra terorismului din Afganistan, misiunile sale fiind strict secrete.

Divizia specială a armatei marine este compusă din:

- corpul „Frogman” - structura specială de elită a marinei germane;

- grupa de scafandri;

- grupa de îmbarcare.

Poliţia federală are în compunere unităţi speciale de acţiune:

- GSG9, structură specializată pe acţiuni antiteroriste în zona de frontieră;

- grupa de comando (SEK);

- grupa mobilă (MEK);

- poliţia landurilor.
 Toate aceste structuri sunt coordonate de Ministrul de interne.

ITALIA
Cadrul legal

- Legea nr. 331 / 2000 privind serviciile militare profesioniste;

- Legea nr. 297 / 2000 privind poliţia statului;

-Legea nr. 78 / 2000 privind Carabinierii, Poliţia pădurilor, Poliţia finanţelor şi Poliţia statului;
- Decretul legislativ nr. 68 / 2001 privind înfiinţarea Gărzii de finanţe.

Potrivit prevederilor Legii nr. 331 / 2000 privind serviciile militare profesioniste, forţele speciale italiene includ structuri din diferite arme ale armatei, carabinierilor şi poliţiei. 

În cadrul armatei italiene funcţionează structuri speciale ale marinei, forţelor aeriene şi terestre. Din aceste structuri fac parte: 

-  Regimentul 9 de paraşutişti, antrenat pentru operaţiuni speciale;

- Regimentul 4 de paraşutişti alpini, care cuprinde infanterie de munte şi trupe aeropurtate;

-  Regimentul 185 de recunoaştere obiective, care este structurat pe patru paliere: acţiuni deşertice, acţiuni montane şi în zonele arctice, acţiuni în zone marine şi fluviale, acţiuni de recunoaştere şi supraveghere;   
- Unitatea „COM.SUB.IN” a marinei militare;

- Corpul 17 de incursiune „STORMO” al forţelor aeriene;

Corpul carabinierilor face parte din structura jandarmeriei, având atribuţii de menţinere a păcii şi de desfăşurare de acţiuni de luptă. Grupul de intervenţie specială al carabinierilor (ROS) are atribuţii în acţiuni de combatere a terorismului.  
Potrivit secţ. 1, art. 1 al Legii nr. 78 / 2000 privind înfiinţarea structurilor speciale: Carabinierii, Garda pădurilor, Garda de finanţe şi Poliţia statului, structura specială a carabinierilor (Raggruppamento Operativo Speciale - ROS) are atât atribuţii militare:
- apărarea ţării, instituţiilor şi resurselor statului în cazul unor dezastre; 

- participarea la operaţiuni militare desfăşurate în afara graniţelor ţării, potrivit acordurilor internaţionale;

- asigurarea funcţiei de securitate şi de poliţie militară pentru forţele armate;

- asigurarea asistenţei personalului militar implicat în activităţi specifice,
 cât şi atribuţii civile, potrivit prevederilor secţ. 2/3, art. 3 Legii nr. 297 / 2000 privind poliţia statului:

- asigură ordinea publică;

- asigură protecţia civilă. 

A doua structură specială care funcţionează în cadrul corpului carabinierilor este Grupul de Intervenţie Special (GIS), care are atribuţii în domeniul luptei antiteroriste. 

În cadrul Poliţiei statului funcţionează o structură specială, NOCS, cu atribuţii în contracararea activităţilor teroriste. Aceasta desfăşoară o activitate de cooperare cu structura specială a carabinierilor, dar este o instituţie independentă, atât din punct de vedere administrativ, cât şi din punct de vedere al logisticii.
Garda de poliţie funcţionează în cadrul Poliţiei statului, dar se află în subordinea Ministerului economiei şi finanţelor. Funcţionează în baza prevederilor Decretului legislativ nr. 68/2001 şi are atribuţii privind evaziunea fiscală, criminalitatea financiară, încălcarea prevederilor privind drepturile de autor, spălarea banilor, traficul de droguri, fraude bancare, criminalitatea informatică, terorismul financiar, imigraţia ilegală. De asemenea, conduce operaţiuni anti-Mafia, de menţinere a ordinii publice, iar în anumite situaţii, asigură apărarea graniţelor.
Marea Britanie
Cadrul legal

- Armed Forces Act (2006)
;

- Reserve Forces Act (1996)
;
- Manual of Air Force Law (2005)

- Serious Organised Crime and Police Act (2005)
.
- United Kingdom Special Forces (UKSF) este o structură a Ministerului Apărării (MoD), sub comanda directorului Forţelor Speciale. Reuneşte toate structurile forţelor speciale sub un singur centru de comandă, pentru a îmbunătăţi cooperarea între unităţile forţelor speciale
. 
Forţele speciale aflate sub structura de comandă a UKSF sunt: 

- Special Air Service; - 22 SAS; - Special Boat Service (SBS); - Special Reconnaissance Regiment (SRR); - Special Forces Support Group; - Parachute Regiment; - F Company;  - Royal Marines;  - RAF Regiment; - 18 (UKSF) Signals; - 264 (SAS) Signals; - SBS Signals; - Joint Special Forces Aviation Wing; - 7 Sqn RAF; - 657 Sqn AAC; - 651 Sqn AAC; - 8 Flight AAC; - M Flight 848 RNAS;  - 47 Sqn RAF.

La acestea se adaugă şi alte structuri speciale formate din rezervişti: - L Det; - 21 SAS; - 23 SAS; - SBS; - R Troop; - 63 (SAS) Signals;

Serviciul forţelor aeriene speciale (SAS) este cea mai nouă structură a unităţilor forţelor speciale. Subsecţiunile de elită încadrate în acest serviciu sunt: trupele navale, aeriene, mobile şi de munte.
De-a lungul timpului, SAS a desfăşurat o multitudine de operaţiuni, inclusiv acţiunile antiteroriste desfăşurate în Irlanda de Nord. Trupele SAS sunt în acest moment desfăşurate în Irak. Escadronul SAS din Irak operează ca parte componentă a Task Force Black - contingent britanic aflat sub comanda Task Force 88 a Statelor Unite, cu misiunea de a identifica liderii Al Qaeda aflaţi în Irak.   

SAS are o multitudine de responsabilităţi, fiecare dintre ele necesitând o anumită pregătire specifică şi un anumit tip de disciplină: 

- un escadron Sable are în responsabilitate acţiunile antiteroriste, una dintre unităţile sale fiind în stare de alertă permanentă. Cele 4 subsecţiuni de elită îşi transferă responsabilităţile, prin rotaţie, la o perioadă de şase luni.

Pătrunderea pe teritoriul inamic pentru culegerea de informaţii în legătură cu dimensiunea şi mişcările trupelor adverse constituie misiunile cele mai importante ale operaţiunilor speciale. 

Ca parte integrantă a forţei trupelor aeriene implicate în războiul modern, sunt de o majoră importanţă abilităţile controlorilor de trafic aerian - oamenii de la sol implicaţi în luptele aeriene. În SAS există o trupă special antrenată pentru comunicarea cu avioanele de atac şi ghidarea acestora pentru atingerea obiectivului. 

- Serviciul special al marinei (SBS) este specializat în acţiuni de combatere a terorismului, atât pe mare, cât şi pe uscat. 

- Regimentul special de recunoaştere a fost înfiinţat relativ recent, pentru a desfăşura acţiuni militare în cadrul războiului împotriva terorismului. Membrii acestui regiment sunt aleşi din rândul militarilor armatei britanice.

- Grupul special de sprijin (SFSG) îndeplineşte rolul de a sprijini operaţiunile desfăşurate de SAS şi SBS.

- Regimentul 18 de telecomunicaţii asigură suportul tehnic al United Kingdom Special Forces.

PORTUGALIA

Cadrul legal

-  Decretul-Lege nr. 50 / 1993;

-  Decretul-Lege nr. 61 / 2006
;
- Ordinul Consiliului Superior de Apărare din 8.01.1998, privind misiunile militare din afara graniţelor ţării.
- Centrul de Trupe pentru Operaţiuni Speciale (CTOE) este o componentă a armatei portugheze care are misiunea de a instrui trupele implicate în activităţile legate de combaterea terorismului. CTOE conţine o structură operaţională, DOE, similară celei a puşcaşilor marini americani. 

Atribuţiile DOE sunt următoarele:

- acţiuni de recunoaştere;

- atacuri împotriva obiectivelor inamice;

- localizarea structurilor de comandă şi de control inamice;

- distrugerea sistemelor de apărare şi antiradar. 

Potrivit prevederilor art. 1 al Decretului-Lege nr. 61 / 2006, misiunea CTOE este aceea de a integra acţiunile de apărare a ţării realizate de celelalte structuri. De asemenea, participă, în conformitate cu legislaţia internă, cu acordurile, tratatele şi convenţiile internaţionale, la punerea în aplicare a politicii extrerne a ţării, în special în cadrul operaţiunilor umanitare internaţionale şi de pace, de protecţie şi de evacuare a cetăţenilor din zonele de tensiune sau de criză.

Centrul de Trupe pentru Operaţiuni Speciale asigură dezvoltarea mijloacelor necesare şi a capacităţilor de mobilizare, de expertiză şi pregătire a forţelor armate, care sunt considerate necesare pentru protecţia militară pe teritoriul naţional. Asigură, în cooperare cu alte structuri, protecţia armată a populaţiei în caz de ocupare a teritoriului.

În afară de acestea, CTOE are următoarele sarcini de interes public: 

-   cartografierea teritoriului ţării;

- coordonează eforturile de salvare şi asistenţă, în special cu Serviciul Naţional de protecţie civilă, în situaţii de dezastre, calamităţi sau în cazul unui accident nuclear;

- coordonează acţiunile de protecţie a mediului, în special în prevenirea şi combaterea incendiilor de pădure; 

- colaborează cu autorităţile civile în îndeplinirea sarcinilor de bază în domeniul îmbunătăţirii calităţii vieţii;

Slovacia
Cadrul legal

- Legea nr. 321 / 2002 privind forţele armate ale Slovaciei
;

- Legea nr. 570 / 2005 privind apărarea Slovaciei
.

- Regimentul 5 - Forţă specială - este structura naţională specializată în operaţiuni de contraterorism şi operaţii speciale. Se află în subordinea conducerii Ministerului apărării şi îşi desfăşoară activitatea în cooperare cu Biroul Operaţional de Recunoaştere.
Este compus din aproximativ 400 de militari, organizaţi în 6 companii, cu specializări diferite: comunicaţii, arme grele, diversiune.  

- Forţele speciale ale Departamentului Naţional Anti-Drog (NADSTF) au fost create în anul 1996, ca răspuns la deteriorarea situaţiei în domeniu şi a creşterii actelor de criminalitate şi de acţiuni violente. 

Principalele atribuţii ale NADSTF privesc:

- supravegherea activităţii grupărilor de crimă organizată;

- protecţia martorilor importanţi şi a dovezilor obţinute;

- desfăşurarea de acţiuni de intervenţie rapidă;

- capturarea criminalilor periculoşi sau a teroriştilor.

NADTSF se află sub comanda Ministrului de interne.
Slovenia
Cadrul legal

- Legea poliţiei (2007)
;
- Legea privind apărarea naţională (2004).

Potrivit art. 13 din Legea poliţiei, în cadrul său funcţionează  Unitatea specială de poliţie (SEP), care este un detaşament utilizat în cadrul unor operaţiuni speciale de contraterorism şi a altor acţiuni cu grad de risc şi periculozitate mare. Numărul de membri şi identitatea angajaţilor sunt secrete.  
Principalele atribuţii privesc desfăşurarea de acţiuni antiteroriste, protecţia demnitarilor, urmărirea şi arestarea criminalilor periculoşi, intervenţiile în cazul luării de ostatici etc. 

Această structură este compusă dintr-o unitate de comandă şi control a activităţii; Unitatea A - utilizată pentru desfăşurarea celor mai importante misiuni; Unitatea B - care sprijină activitatea primei unităţi, personalul său fiind specializat în activităţi auxiliare; Unitatea C - logistică; Unitatea dezamorsare bombe.    

- Brigada 1 motorizată a Forţelor armate ale Slovaciei este structura principală de operaţiuni speciale. 
Se află în subordinea directă a Ministrului apărării, fiind antrenată pentru misiuni independente speciale sau în cooperare cu structurile NATO. Principalele misiuni sunt legate de contracararea acţiunilor de sabotaj şi teroriste îndreptate împotriva intereselor Sloveniei, acţiuni de recunoaştere, de obţinere de informaţii cu specific militar, operaţiuni de salvare/căutare.  
Spania
Cadrul legal

- Legea organică nr. 5 / 2006 privind apărarea naţională
; 

- Legea nr. 8 / 2006 privind trupele terestre şi militare marine
;
- Instrucţiunea nr. 59 / 2005 a Şefului de Stat Major privind organizarea şi funcţionarea armatei; 

- Legea organică nr. 2786 /1986 privind forţele de securitate

Structurile militare speciale ale Spaniei sunt, potrivit legii:

 
- Structura de Comandă pentru Operaţiuni Speciale (MOE) a forţelor terestre;

- Escadronul de Paraşutişti (EZAPAC) al forţelor aeriene;

- Unitatea de Operaţiuni Speciale a marinei spaniole.

- Grupul Special de Operaţiuni (GEO) este o componentă a Poliţiei naţionale, principala atribuţie fiind legată de combaterea terorismului. Potrivit Rezoluţiei ministrului de interne din 27.12.1989 este compusă din structuri capabile să desfăşoare acţiuni legate de capturarea teroriştilor, deturnări de avioane şi nave maritime, protecţia demnitarilor, sprijinirea activităţilor desfăşurate de Poliţia naţională, alte misiuni dificile. 

- „Guardia civil” - Jandarmeria spaniolă -, este compusă din următoarele instituţii: - Unidad Especial de Intervención (UEI); - Grupo Antiterrorista Rural (GAR); Cuerpo Nacional de Policía; Grupos Operativos Especiales de Seguridad (GOES); - Sección Especial de Reacción y Apoyo / Centauro (SERA); - Grupo Operativo de Respuesta (GOR); - Unidad de Intervención Policial (UIP); - Unidad de Drogas Y Crimen Organizado (UDYCO); - Grupo Especial d'Intervenció; - Brigada Mòbil (BRIMO) (Mossos d'esquadra).
Potrivit prevederilor Legii organice nr. 2786 / 1986 privind forţele de securitate, Garda Civilă este o componentă-cheie a forţelor de securitate ale Spaniei şi are misiunea de a proteja libera exercitare a drepturilor şi libertăţilor, precum şi asigurarea siguranţei publice, prin realizarea următoarelor sarcini: 

- Velar por el cumplimiento de las Leyes y disposiciones generales ejecutando las órdenes que reciban de las autoridades competentes, en el ámbito de su competencia -  asigurarea respectării legilor şi a dispoziţiilor generale de punere în aplicare a ordinelor pe care le primesc de la autorităţile competente în domeniul lor de competenţă; 

- Auxiliar y proteger a las personas y asegurar la conservación y custodia de los bienes que se encuentren en situación de peligro por cualquier causa. -  protecţia cetăţenilor şi a valorilor statului; 
- Vigilar y proteger los edificios e instalaciones públicas que lo requieran. -  monitorizarea şi protejarea clădirilor publice şi facilităţilor acestora; 

- Velar por la protección y seguridad de altas personalidades. -  securitatea demnitarilor; 

- Mantener y restablecer, en su caso, el orden y la seguridad ciudadana. -  menţinerea şi restabilirea, după caz, a ordinii şi siguranţei publice; 

- Prevenir la comisión de actos delictivos. -  prevenirea actelor criminale; 

- Investigar los delitos para descubrir y detener a los presuntos culpables, elaborando los informes técnicos y periciales necesarios. - anchetarea suspecţilor, pregătirea de rapoarte şi realizarea expertizei tehnice necesare; 

- Colaborar con los Servicios de Protección Civil en los casos de grave riesgo, catástrofe o calamidad pública. -  colaborarea cu serviciile de protecţie civilă în caz de riscuri grave, catastrofe sau calamităţi naturale. 

Suedia

Cadrul legal

- Legea apărării naţionale (1994:1809) 

- Legea poliţiei (1984:387) 
 

Structurile speciale ale armatei suedeze se află sub directa responsabilitate a Comandantului suprem al armatei. Sunt formate din personal special antrenat pentru misiuni care nu pot fi executate de unităţi convenţionale. 
Sunt formate în general dintr-un grup de comandă şi două unităţi: de protecţie şi informaţii.  

- Special Operations Task Group este unitatea de elită capabilă să desfăşoare o multitudine de operaţiuni specifice. Pe lângă această structură, în cadrul armatei terestre funcţionează Grupul Special de Protecţie şi Grupul Special de Recunoaştere. 
Unitarea de coastă „Kustjägarna” şi Grupul „Attackdykarna” fac parte din Marina suedeză. 
Unitatea Aeriană de Securitate este structura specială care îşi desfăşoară activitatea în cadrul forţelor aeriene.

� Mr. Doru-Constantin Tocilă, “Operaţiile speciale - între teorie şi practică”, Revista Forţelor Terestre – iunie 2008 – Statul Major al Forţelor Terestre


� Luttwak, E., A Systematic Review of "Commando" (Special) Operations 1939-1980, C&L Associates, Potomac, MD, 1982; Revista Forţelor Terestre – iunie 2008 – Statul Major al Forţelor Terestre


� Tugwell, M., Charters, D., Special Operations and the Threats to United States Interests in the 1980s.


� http://www.fas.org/sgp/crs/intel/RS22017.pdf - CRS Report for Congress  - Special Operations Forces (SOF) and CIA Paramilitary Operations: Issues for Congress  Richard A. Best Jr. and Andrew Feickert Specialists in National Defense Foreign Affairs, Defense, and Trade Division, 2006


� Operaţiuni de contrainsurgenţă.


� Sistemele C4I, un concept de maximă actualitate în teoria şi practica militară, integrează subsistemele de comandă, cele informatice, de comunicaţii şi de informaţii şi se bazează pe doctrine şi proceduri specifice, pe structuri flexibile, pe echipamente de ultimă generaţie şi în primul rând pe un personal înalt profesionalizat. Calitatea acestor sisteme, nivelul de performanţă şi interoperabilitate asigură succesul acţiunilor militare la pace şi la război, fiind concepute şi dezvoltate în conformitate cu standardele NATO (STANAG) şi ale Uniunii Europene (EUROCOM).


� http://www.ejustice.just.fgov.be/loi/loi.htm


�  http://www.hvf123.dk/katalog123/09-lovgivning/Lov%20om%20hjemmevaernet.pdf


� http://www.defense.gouv.fr/defense/content/download/86693/779255/file/code_defense_legislatif_2007.pdf


� http://www.vescc.com/constitution/germany-constitution-eng.html


� http://www.opsi.gov.uk/acts/acts2006/pdf/ukpga_20060052_en.pdf


� http://www.opsi.gov.uk/ACTS/acts1996/ukpga_19960014_en_1


� http://www.raf.mod.uk/legalservices/contents.htm


� http://www.opsi.gov.uk/acts/acts2005/ukpga_20050015_en_1


� Se are în vedere în special SAS şi SBS. Una dintre consecinţele majore ale acestei transformări este că structurile SAS şi SBS au aceeaşi metodologie de recrutare, de acces la structurile de conducere aflate pe o schemă comună şi, în plus, desfăşoară operaţiuni şi misiuni comune. 


� http://www.portolegal.com/LeiOrganicaExercito.html


� http://www.mosr.sk/data/files/617.pdf?PHPSESSID=63594e4a


� http://www.mosr.sk/data/files/615.pdf?PHPSESSID=63594e4a


� http://www.policija.si/portal_en/zakonodaja/pdf/PoliceAct2007.pdf


� http://www.mde.es/descarga/LDN.pdf


� http://www.mde.es/descarga/ley_tropa_marineria.pdf


� http://es.answers.yahoo.com/question/index?qid=20071009070602AAY9K4A


� http://www.notisum.se/rnp/SLS/LAG/19941809.HTM


� http://www.notisum.se/rnp/sls/LAG/19840387.htm

